Работническо дело
Вестник „Работническо дело“ е български вестник, орган на ЦК на БКП. Излиза в София от 1927 до 1990 г.

Първоначално излиза като седмичник. Забранен след Деветнайсетомайския преврат, от 1935 до 9 септември 1944 излиза нелегално. През 1938 г., при сливането на БРП и БКП, наследява „Работнически вестник“.

Усилено критикува правителствата на буржоазните партии, пропагандира идеите на БКП, обявява се за приятелски отношения със СССР и против въвличането на България във Втората световна война на страната на Германия. На страниците на „Работническо дело“ е публикувано възванието на Георги Димитров за създаване на Отечествен фронт (ОФ) и платформата на самия ОФ.

Официоз 
След преврата от 9 септември 1944 и последвалото установяване на еднопартийно тоталитарно управление на комунистическата партия, вестникът става основна трибуна за политическата пропаганда на режима.

Вестникът се преименува на вестник „Дума“ през 1990 г. когато в България започват обществено-икономически промени, вследствие от падането на комунистическите режими в Източна Европа.

Ръководители 
Главни редактори :

Вижте също 
 „Дума“

Външни препратки 
 „Работническо дело“

Комунистическа пропаганда
Комунистически вестници
Медии в Източния блок
Българска комунистическа партия
Спрени вестници в София